text: Roust Spær lukket
  24 september 2013 kl. 18.05
  Konkursen i det store entreprenørfirma Pihl & Søn trækker blodige spor efter sig. Senest har Roust Spær A/S ved Varde fyret alle 120 ansatte og sendt en konkursbegæring til skifteretten i Esbjerg.
  Roust Spær var i gang med at levere 330 modulbyggede lejligheder til boligselskabet KAB i København. Firmaet Modul Concept A/S stod som underleverandør for Pihl & Søn for byggeriet. Roust Spær havde leveret halvdelen af lejlighederne, men virksomheden havde et tilgodehavende på 20 millioner kroner.
  Taber på de 20 millioner kroner betyder, at Roust Spær har mistet hele egenkapitalen.
  I slutningen af august fyrede virksomheden 60 medarbejdere, og nu har de sidste 60 også mistet deres arbejde.
  Direktør Robert Pedersen, Roust Spær, siger til dagbladet JydskeVestkysten, at han arbejder på at oprettet et nyt firma, Roust Træ A/S, der vil købe værdierne i Roust Spær fra konkursboet. Roust Spær havde en betydelig ordrebeholdning.
  Modul Concept ejes af Robert Pedersens storebror, Erik Petersen, og hans tre sønner.
  Roust Spær blev grundlagt i 1925.
  